Brauðbollur eru eitt það besta sem við fáum og eru margar útfærslur af slíkum hér á síðunni . Þessi hér fær sér færslu fyrir sig af því að í lok síðasta sumars fórum við í fjölskylduferð til Viðeyjar og tíndum þar ferskt , villt kúmen ! Ég vissi ekki einu sinni að villt kúmen yxi á Íslandi og því tók ég eðlilega svolítið af þessu með mér heim og notaði fræin síðan í brauðbollurnar nú um daginn . Þetta kúmen er aðeins fínlegra og bragðmeira en það sem maður kaupir í búðunum og mikið sem það var gaman að prófa að nota þetta í bakstur . Brauðbollur með kúmeni 1020 g hveiti Bræðið smjörið í potti og hellið mjólkinni saman við . Hitið þar til blandan velgist , takið af hellunni og hrærið gerinu út í blönduna , leyfið gerinu að liggja í pottinum á meðan annað er undirbúið . Setjið sykur , hveiti , salt og kúmen í hrærivélarskálina og blandið vel saman . Hellið mjólkurblöndunni rólega saman við á meðan þið hnoðið deigið með króknum þar til það myndar kúlu . Takið kúluna upp úr , hnoðið aðeins í höndunum og setjið hana síðan í skál sem búið er að pensla með matarolíu og snúið henni einu sinni í skálinni til að deigkúlan hjúpist öll með olíu . Plastið skálina og leyfið deiginu að hefast í 45 - 60 mínútur . Hitið ofninn í 220°C , skiptið deiginu niður í smærri einingar ( um 35 stk ) og hnoðið í bollur . Raðið þeim á bökunarpappír á bökunarplötu og leyfið þeim að hefast aftur í um 15 - 30 mínútur . Bakið að lokum í 10 - 12 mínútur eða þar til bollurnar verða vel gylltar . Það má auðvitað sleppa því að setja kúmen í hluta deigsins ef einhverjir kjósa það heldur . Hér gerum við yfirleitt bland af hvorutveggja og frystum síðan restina og stelpurnar grípa með í nesti . Bestar þykja okkur þær með smjöri og osti nýbakaðar og með kakómalti með .